paragraph_text: Tartrazin je umjetno (sintetsko) žuto azo-bojilo (indeks boje C.I. 19140), dodatak hrani ili prehrambeni aditiv označen E-brojem E102. Dobiva se kemijskom sintezom, reakcijom diazokopuliranja. Može izazvati alergiju kod osoba koje su osjetljive na salicilnu ili benzojevu kiselinu (E210) kao i kod onih koji boluju od astme. Moguće su smetnje disanja, osip na koži, smetnje vida. U kombinaciji s benzojevom kiselinom (E210) može izazvati sindrom hiperaktivnosti kod djece. Odlukom Europskog parlamenta koja je od godine 2010. obvezujuća za sve zemlje članice Europske unije, na deklaraciji namirnica kojima je dodano jedno od sljedećih bojila: E102, E104,E110, E122, E124, E129, mora stajati upozorenje: '''"Može uzrokovati poremećaj aktivnosti i pažnje djece". Izbjegavati!<ref> E102 Tartrazin''',, www.e-brojevi.udd.hr, Projekt savjetovalište o E-brojevima, pristupljeno 26. 9. 2020.  Upotrebljava se u instant juhama i pudinzima, gaziranim pićima, sladoledima, marmeladama, žvakaćim gumama i tako dalje. Zabranjen je na primjer u Norveškoj i Austriji.<ref> Prehrambeni aditivi,, www.zzjzpgz.hr, Narodni zdravstveni list, pristupljeno 1. 10. 2020.